ทริปนี้ผิดหวังค่ะ ซื้อดีลใน Ensogo ก่อนซื้อก็เช็คข้อมูลใน wongnai ประกอบนะ ดูรวมๆ แค่รูปถ่าย ไม่ได้อ่านรีวิวทั้งหมดก่อน ถือว่าพลาดอย่างแรงเลย ในรูปเห็นมีกุ้ง กั้ง หอยนางรม ฯลฯ จึงตัดสินใจซื้อดีลกะไปลองชิม คิดว่าคุ้มชัวร์ๆ 

ขึ้นลิฟท์ข้าง starbuck แล้วกดไปชั้น 6 เลยค่ะ ห้องอาหารเปิด 11.45-15.00 น. เราไปถึงประมาณ บ่ายโมงครึ่ง อาหารยังพอมีนะ เริ่มจาก
-น้ำเปล่า : ไม่มีพนักงานมาเติมค่ะ ไม่ได้เรียกด้วยเพราะยังเหลือซอฟต์ดริ้งก์ ^^
-ซอฟต์ดริ้งก์ : ฟรีคนละ 1 แก้ว เหลือแค่สไปร์ท กับ น้ำส้ม ค่ะ
-สลัดบาร์ : ผักสดค่ะ น้ำสลัดมี 4-5 แบบ เลยเลือกแบบที่เหลือน้อยสุด คาดว่าน่าจะโอเค 555 เป็นแบบญี่ปุ่น ที่เหลือน้อย แต่เราผสมซีซาร์ด้วย ผลออกมาโอเคค่ะ, เบค่อนทอด ชีส ทูน่า โบโลน่า ตักไปชิมนิดๆ ค่ะ
-ซูชิ : ธรรมดาค่ะ เนื้อปลาจืดๆ ข้าวแข็งๆ
-ติ่มซำ : ขนมจีบกุ้ง ซี่โครงหมู อร่อยค่ะ
-บาร์บีคิว : มีเนื้อ ไก่ หมู แซลมอน เลือกทุกอย่างยกเว้นเนื้อค่ะ เพราะไม่ทานเนื้อ, ย่างแห้งค่ะ หมูเหนียวและแข็งมาก ไก่พอทานได้ แซลมอนดีสุดค่ะ
-ซุป : เลือกซุปหน่อไม้ฝรั่งมา คำเดียววางค่ะ วางทันทีเลย เหม็นเขียวมากๆ ค่ะ
-สปาเกตตี้ : เหลือเส้นคาโบนาร่า ให้เลือก 2 แบบค่ะ เลยเลือกมาทั้งคู่ เชฟเขาใส่กุ้งกับหอยเชลล์มาอย่างละ 1 ตัวต่อจานค่ะ T_T ที่เชฟลวกไว้เหลือตั้งเยอะ คนก็ไม่มีนะ
-พิซซ่า : เหลือพิซซ่ามังสวิรัติ กับทะเลค่ะ เลือกทะเลมา แต่ไม่เจอสิ่งมีชีวิตเลยสักตัว  T_T เศร้ารอบ 3
-ยำๆ :  มุมนี้ทำเป็นคำๆ ค่ะใส่ถ้วยเล็กๆ ดูน่าทาน มียำกุ้ง, ลาบหมู, พล่าหมู, ยำลูกชิ้น เหลือเยอะสุด ^^
-ขนมจีน : เครื่องเคียงมี ผักกาดดอง ถั่วงอก ถั่วฝักยาว ไข่นกกระทา หัวปลี ใบแมงลัก พริกแห้ง, เส้นมีแบบเดียวค่ะ, น้ำยาลูกชิ้น กับแกงเขียวหวานไก่ อร่อยค่ะ
-ไอศครีม : รสวนิลลา ชอคโกแลต มีอัลมอนด์สไลด์ให้ด้วย อร่อยค่ะ
-เค้ก : หลากหลายมาก หยิบไปทุกอย่างค่ะ ตกแต่งดูน่าทาน รสชาติพอใช้ได้บางอย่างค่ะ
-ผลไม้สด : แตงโม สับปะรด ฝรั่ง แก้วมังกร ^^

ที่จอดรถ : จอดฝั่งโรงแรมได้เลยค่ะ ทานเสร็จนะบัตรจอดรถไปสแกนที่เคาน์เตอร์ตรงทางไปห้องน้ำ เราแอบไปเดินย่อยแพลทตินั่มต่อ ตอนคืนบัตร เวลาขึ้น 4 ชม. กว่า แต่จอดฟรีค่ะ
การบริการ: พนักงานบริการดีค่ะ ตอนสั่งบาร์บีคิวไว้ลืมไปเอา พนักงานเดินมาถามส่งให้ถึงโต๊ะเลย, ห้องอาหารปิด 15.00 น. แต่เรานั่งเกินไปครึ่งชม. ไม่เดินมาเร่งด้วย ^^
บรรยากาศ : เงียบดีค่ะ พนักงานเยอะแต่ไม่พลุกผล่าน นั่งสบายๆ เดินเลือกอาหารไม่ต้องแย่งกัน ชอบค่ะ

โดยรวมพอโอเคค่ะ แต่ผิดหวังกับอาหาร ไม่เป็นอย่างที่คิดไว้ แต่ก็ถือว่าคุ้มค่ะในราคานี้ 399 net ดีที่ได้ขนมจีนกับสลัดช่วยไว้ค่ะ ลืมทานหมูกรอบ เป็ดย่างที่ขึ้นชื่อ รวม 4 เศร้าแล้วค่ะ กับทริปนี้ ~_~